Wilhelm Keitel

Wilhelm Bodewin Johann Gustav Keitel, nado o 22 de setembro de 1882 en Helmscherode e finado o 16 de outubro de 1946 en Núremberg, foi un mariscal do exército alemán durante a segunda guerra mundial. Foi capitán de estado maior durante a primeira guerra mundial e máis tarde xefe do departamento de administración do Ministerio da Guerra en 1935. Nomeado en 1938 Comandante en Xefe das Forzas Armadas, asinou a capitulación perante o exército soviético en 1945 en presenza de Gueorgui Zhukov. Xulgado en Núremberg, foi condenado por crimes de guerra, crimes contra a paz e crimes contra a humanidade, sendo finalmente aforcado.

Categoría:Personalidades do Terceiro Reich
Categoría:Militares de Alemaña da segunda guerra mundial
Categoría:Nados na Baixa Saxonia
Categoría:Nados en 1882
Categoría:Finados en 1946
Categoría:Nazis
Categoría:Executados
Categoría:Aforcados